open-index/open-wikipedia-markdown huggingface dataset:
சிஷ்ய பாவ மூர்த்தி

**சீடனாய் நின்றான் கோலம்** என்பது, சிவனது அறுபத்து நான்கு திருக்கோலங்களில் ஒன்றாகும். இத்திருக்கோலம், சிவன் தன்னுடைய மகனான முருகனிடம் பிரணவத்தின் பொருள் அறிய சீடனாக நின்ற திருக்கோலம் ஆகும்.

## தோற்றம்
முருகன் உயர்ந்த இடத்தில் அமர்ந்திருக்க, சிவன் மாணவரைப் போல பணிவுடன் நின்று பிரணவத்தின் பொருளைக் கேட்பதாக இத்திருவுருவம் அமைந்திருக்கும். ஈசனின் வலக்கரம் வாய்பொத்தியிருக்க, இடக்கரம் குறுக்காகக் கட்டப்பட்டிருக்கும். மேலமர்ந்த முருகன், வலக்கரத்தில் சின்முத்திரையும், இடக்கையில் வேலும் கொண்டிருப்பான். சில வேறுமங்களில், முருகன் சிவனின் மடியில் அமர்ந்தவாறு காட்சியருள்வான்.

## வரலாறு
கயிலையில் சிவனைத் தரிசிக்க வந்த பிரமனைக் கண்ட முருகன், அவரிடம் பிரவண மந்திரத்தின் பொருளைக் கேட்டார்.  பிரவணத்தின் பொருள் தெரியாமல் பிரம்மன் தடுமாற, அவர் தலையில் குட்டிச் சிறையிலடைத்த முருகன், படைப்புத் தொழிலை தானே மேற்கொள்ளலானார். 
பிரம்மனின் சிறைவாசத்தினை தடுத்திட திருமாலும் ஏனைய தேவர்களும் சிவனிடம் வேண்டினர். சிவன் முருகனிடத்தே சென்று "பிரம்மனை பிரணவ மந்திரத்தின் பொருள் தெரியாததால் சிறைபடுத்தியிருக்கிறாய், உனக்கு அதன் பொருள் தெரியுமா" என வினவினார். முருகன் தனக்கு பிரணவத்தின் பொருள் தெரியும் என்றும், அறிந்ததை எடுத்துக் கூறுபவர் குருவாகவும், அதனைக் கேட்பவர் சீடராகவும் இருக்க வேண்டும் என்றார். அதனால் முருகன் மேலிடத்து அமர்ந்திருக்க சிவன் சீடனைப் போல பணிவுடன் அமர்ந்து, பிரணவத்தின் பொருளைக் கேட்டறிந்தார்

## திருத்தலம்
சுவாமிமலையை, முருகன் ஈசனுக்கு பிரணவப் பொருளுரைத்த தலமாகக் கொள்வது தமிழ் மரபு.

## அடிக்குறிப்புகள்

பகுப்பு:சிவ உருவத்திருமேனிகள்
வான் ஒளிப்படவியல்

[thumb|[ஆளில்லாத வானூர்தியிலிருந்து எடுக்கப்பட்ட ஒளிப்படம்]]
**வான் ஒளிப்படவியல்** (*Aerial photography*) என்பது உயரமான இடத்திலிருந்து ஒளிப்படம் எடுப்பதாகும். இது நில கட்டமைப்பின் உதவியின்றி ஒளிப்படம் எடுப்பதைக் குறிக்கும். இங்கு ஒளிப்படக் கருவி கையில் வைத்துக் கொண்டோ, பொருத்தப்பட்டோ அல்லது சிலவேளை கட்டுப்பாட்டுக் கருவி அல்லது கட்டுப்படுத்தல் செயற்பாடு மூலம் இயக்கப்படும். வான் ஒளிப்படவியலுக்காக வானூர்தி, உலங்கு வானூர்தி, பறக்கும் பலூன், வான்கப்பல், ஏவூர்தி, பட்டம் போற்ற பல பயன்படுத்தப்படும். வான் ஒளிப்படவியலும் வான்-வான் ஒளிப்படவியலும் வெவ்வேறானவை.

## உசாத்துணை

## வெளி இணைப்புகள்

* Aerial photography and remote sensing 
* Air photo interpretation 
* California Coastal Records Project
* Bird's eye view of the Delaware Valley by the Dallin Aerial Survey Company (1924–1941)
* Historic aerial photos of Columbia, South Carolina from the University of South Carolina Library
* Historical Aerial Photographs of New York, Cornell University Library & Cornell Institute for Resource Information Sciences
*National Collection of Aerial Photography The official archive of British Government declassified aerial photography.
* History of Aerial photos by Kite – KAP
* Aerial Photographic Techniques Suitable for Children 
* Graber Collection of Florida Aerial Photographs at the University of South Florida

பகுப்பு:ஒளிப்படவியல் வகைகள்
கு. சின்னப்பபாரதி அறக்கட்டளை இலக்கிய விருதுகள்

**[[கு. சின்னப்ப பாரதி]] அறக்கட்டளை இலக்கிய விருதுகள்** என்பது நாமக்கல்லைத் தலைமையிடமாகக் கொண்டு செயல்படும் கு. சின்னப்ப பாரதி நினைவு அறக்கட்டளையின் மூலம் 2008 ஆம் ஆண்டிலிருந்து வழங்கப்படும் விருதுகளாகும். நாவல், கட்டுரை (இலக்கிய ஆய்வு உட்பட), சிறுகதை, மொழி பெயர்ப்பு, கணினித்தமிழ் இலக்கியம், சமூகசேவை, சிறந்த பத்திரிக்கையாளர் ஆகிய துறைகளுக்கு விருதுகள் வழங்கப்படுகின்றன. இதில் ஏதேனும் ஒரு துறைக்கு நூலின் தரத்தின் அடிப்படையில் முதன்மை விருதும் பிற துறைகளில் வரப்பெற்ற இலக்கியத்திற்கு சிறப்பு விருதுகளும் வழங்கப்படும். 

## பரிசுகள்

இவ்விருதுகளில் முதன்மை விருது ரூபாய் 150000 மற்றும் கேடயமும் சான்றிதழும் சிறப்பு விருதுகள் ரூபாய் 10000 வீதம் மற்றும் கேடயமும் சான்றிதழும் வழங்கப்படும் 

## வெளி இணைப்புகள்

*கு. சின்னப்பபாரதி அறக்கட்டளைக்கான இணையதளம் 

பகுப்பு:தமிழ் இலக்கிய விருதுகள்‎
சதாசிவ மூர்த்தி

thumb|கம்போடியச் சதாசிவன்<br /> (10ஆம் நூற்.)
**சதாசிவம்**, தென்னகச் சிவநெறியின் பரம்பொருளாகப் போற்றப்படுகின்ற சிவன் வடிவமாகும். தூயவெண்ணிறத்துடன், ஐந்து திருமுகங்களும், பத்துக் கரங்களும், பதினைந்து திருக்கண்களும் கொண்டு, பதினாறு வயது இளைஞனாகக் காட்சியருளும் சதாசிவனைத் தியானிக்குமாறு, ஆகமங்கள் கூறுகின்றன.

## சிவத்திருக்கோலம்

உத்தர காமிகத்தின் படி,  வலக்கையில் சூலமும், மழுவும், கட்வாங்கமும், வச்சிரமும், அபயமுத்திரையும் கொண்டும், இடக்கையில் நாகம், மதுலிங்கப்பழம், நீலோற்பலம், உடுக்கை, மணிமாலை, கொண்டும் காட்சியளிக்கிறார். இந்த மூர்த்தி ஈசானம், தற்புருடம், வாமம், அகோரம், சத்தியோசாதம் முதலான ஐந்து திருமுகங்களுடன் எழுந்தருளியிருப்பவர். இவரது தேவியாக அமர்ந்திருக்கும் சக்திக்கு, மனோன்மணி என்று பெயர்.

சதாசிவ வடிவமானது, அறுபத்துநான்கு சிவத்திருக்கோலங்களில் ஒன்றாகக் கருதப்படுகின்றது.சிவலிங்கம்  சதாசிவனின் வடிவம் என்று சொல்லப்படுகின்றது. இலிங்கத்திருவுருவை வழிபடினும், சதாசிவனை வழிபட்ட பலன் கிடைக்கும்.

## சதாசிவனின் திருமுகங்கள்
ஐந்தொழிலை ஆற்றுகின்ற பரம்பொருளின் அதியுச்ச வடிவமாகக் கருதப்படும், சதாசிவமே, ஈசனின் திருப்பெருவடிவமாகக் கருதப்படுகின்றார். இம்மூர்த்தி, தன் ஐந்து திருமுகங்கள் மூலமே ஐந்தொழிலை நிகழ்த்துவதாக ஆகமநூல்கள் கூறுகின்றன. அவற்றின் சுருக்கம் வருமாறு:

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
காட்டுயிர் ஒளிப்படக்கலை

**காட்டுயிர் ஒளிப்படக்கலை** (*wildlife photography*) அல்லது **காட்டுயிர் ஒளிப்படவியல்** என்பது காட்டுயிர்களை ஒளிப்படம் எடுக்கும் செயற்பாடாகும்.

காட்டுயிர் ஒளிப்படக்கலை மிகவும் சவால் மிக்க ஒளிப்படக்கலை வகைகளில் ஒன்றாகும். அத்துடன் இதற்கு ஒலி நுட்ப அறிவு, வெளிப்பாட்டை சரியாக பயன்படுத்தல் மற்றும் களதந்திரம் அறிவு என்பன பொதுவாக தேவைப்படும். எ-கா: சில விலங்குகளை அணுதல் கடினமானது. எனவே விலங்கின நடத்தையியல் பற்றிய அறிவு தேவைப்படுகின்றது. அதன் மூலம் அவற்றின் செயற்பாடுகளைக் கொண்டு அவற்றை அறிந்து கொள்ளலாம். சில இனங்களை ஒளிப்படம் எடுக்க அவற்றை மறைந்திருந்து பின் தொடர்தல் அல்லது மறைந்திருத்தல் ஆகிய செயற்பாட்டு அறிவு தேவைப்படலாம். 

காட்டுயிர் ஒளிப்படக்கலைக்கு அடிப்படை உபகரணங்கள் பாவிக்கப்பட்டாலும், வெற்றிகரமான ஒளிப்படத்திற்கு சில பிரத்தியோக உபகரணங்கள் தேவைப்படுகின்றன. பூச்சிகளைப் படமெடுக்க பெரும வில்லை, பறவைகளைப் படமெடுக்க நீண்ட தூர வில்லை, நீர் உயிரிகளைப் படமெடுக்க நீரில் பாவிக்கக்கூடிய கருவிகள் என பிரத்தியோக உபகரணங்கள் தேவைப்படுகின்றன. ஆயினும் வெற்றிகரமான ஒளிப்படங்கள் சரியான நேரத்தில் சரியான இடத்தில் இருப்பதால் ஏற்படும். 

ஒளிப்படக்கலையின் ஆரம்ப காலங்களில் வேகமற்ற வில்லை மற்றும் குறைவான உணரும் புகைப்படச்சுருள்களினால் காட்டுயிர் ஒளிப்படக்கலை ஏறக்குறைய சாத்தியமற்றுக் காணப்பட்டது.

## எடுத்துக்காட்டுக்குச் சில படங்கள்

Image:Gyps fulvus 1 Luc Viatour.jpg|ஓரு வகை பிணந்திண்ணிக் கழுகு
Image:Wildlifephotography.jpg|ஒட்டகச் சிவிங்கி
Image:Coyote portrait.jpg|கயோட்டி கோநாய்
File:Brown bear (Ursus arctos arctos) running.jpg|ஓரு வகை பழுப்புக் கரடி


## மேற்கோள்கள்

பகுப்பு:ஒளிப்படவியல் வகைகள்
கஜேந்திரகுமார் பொன்னம்பலம்

**கஜேந்திரகுமார் பொன்னம்பலம்** (*Gajendrakumar Gangaser Ponnambalam*, பிறப்பு: சனவரி 16, 1974), இலங்கைத் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார். இவர் அகில இலங்கைத் தமிழ்க் காங்கிரஸ் கட்சியின் தலைவரும், தமிழ்த் தேசிய மக்கள் முன்னணியின் உறுப்பினரும் ஆவார்.

## வாழ்க்கைக் குறிப்பு
கஜேந்திரகுமார் யாழ்ப்பாணத்தில் பிரபலமான குடும்பம் ஒன்றில் பிறந்தவர். முன்னாள் அரசியல்வாதி குமார் பொன்னம்பலத்தின் மகனும், ஜி. ஜி. பொன்னம்பலத்தின் பெயரனும் ஆவார்.

கஜேந்திரகுமார் கொழும்பு ரோயல் கல்லூரியிலும், பின்னர் கொழும்பு பன்னாட்டுப் பாடசாலையிலும் கல்வி கற்றார். பின்னர் இலண்டன் பல்கலைக்கழகத்தில் சட்டம் பயின்று 1995 ஆம் ஆண்டில் இளங்கலைப் பட்டம் பெற்றார். அதன் பின்னர் "லிங்கன் இன்" கழகத்தில் படித்து பாரிஸ்டர் பட்டம் பெற்று இலங்கை திரும்பினார். இலங்கையில் வழக்கறிஞராகப் பணியாற்றி 1999 ஆம் ஆண்டில் இலங்கை வழக்கறிஞர் கழகத்தில் சேர்ந்தார்.

## அரசியலில்
கஜேந்திரகுமார் 2000 சனவரி 5 இல் அவரின் தந்தை குமார் பொன்னம்பலம் படுகொலை செய்யப்பட்டதை அடுத்து அரசியலில் இறங்கினார். 2001 அக்டோபர் 20 இல், தமிழர் விடுதலைக் கூட்டணி, அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம் ஆகியன இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை ஆரம்பித்தன. 2001 நாடாளுமன்றத் தேர்தலில் பொன்னம்பலம் இக்கூட்டமைப்பு சார்பில் யாழ்ப்பாண மாவட்டத்தில் போட்டியிட்டு முதல்தடவையாக நாடாளுமன்றம் செல்லும் வாய்ப்பைப் பெற்றார். 2004 நாடாளுமன்றத் தேர்தலில் மீண்டும் போட்டியிட்டு நாடாளுமன்றம் சென்றார்.

2010 மார்ச்சில், இவர் செல்வராசா கஜேந்திரன், பத்மினி சிதம்பரநாதன் ஆகிய ததேகூ நாடாளுமன்ற உறுப்பினர்களுடன் கூட்டமைப்பில் இருந்து வெளியேறி தமிழ்த் தேசிய மக்கள் முன்னணி (ததேமமு) என்ற அமைப்பைத் தோற்றுவித்தனர். பொன்னம்பலம் 2010 நாடாளுமன்றத் தேர்தலில் ததேமமு வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது அமைப்பைச் சேர்ந்த எவரும் நாடாளுமன்றத்திற்குத் தெரிவாகவில்லை. 2011 பெப்ரவரியில் தமிழ்த் தேசிய மக்கள் முன்னணியின் பிரதித் தலைவராகத் தேர்ந்தெடுக்கப்பட்டார். 2015 நாடாளுமன்றத் தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2020, 2024 தேர்தல்களில் பொன்னம்பலம் மீண்டும் போட்டியிட்டு நாடாளுமன்றத்திற்கு மீண்டும் தெரிவானார்.

## தேர்தல் வரலாறு

## மேற்கோள்கள்

பகுப்பு:1974 பிறப்புகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
தமிழ்த் தேசிய மக்கள் முன்னணி

**தமிழ்த் தேசிய மக்கள் முன்னணி** (*Tamil National People's Front*, TNPF) என்பது இலங்கைத் தமிழரைப் பிரதிநிதித்துவப்படுத்தும் ஓர் இலங்கை அரசியல் கூட்டணியாகும். இக்கூட்டணி 2010 பெப்ரவரி 28 ஆம் நாள் தமிழ்த் தேசியக் கூட்டமைப்பில் இருந்து பிரிந்து உருவானது. இக்கூட்டணியின் தலைவராக அகில இலங்கைத் தமிழ்க் காங்கிரஸ் கட்சித் தலைவர் கஜேந்திரகுமார் பொன்னம்பலம் உள்ளார். தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினர்களான செல்வராசா கஜேந்திரன், பத்மினி சிதம்பரநாதன் ஆகியோரும் இக்கூட்டணியின் உறுப்பினர்கள் ஆவர். இக்கூட்டணி 2010, 2015 நாடாளுமன்றத் தேர்தல்களில் போட்டியிட்டது. ஆனாலும் எவரும் வெற்றி பெறவில்லை. 2013 மாகாண சபைத் தேர்தல், மற்றும் 2015 சனாதிபதித் தேர்தல்களை ஒன்றியொதுக்கியது.

## 2010 நாடாளுமன்றத் தேர்தல்
2010 ஏப்ரல் 8 ஆம் நாள் நடைபெற்ற 2010 நாடாளுமன்றத் தேர்தலில் கஜேந்திரகுமார் பொன்னம்பலம் தலைமையிலான தமிழ்த் தேசியத்திற்கான மக்கள் முன்னணி யாழ்ப்பாணம், திருகோணமலை ஆகிய மாவட்டங்களில் மட்டும் போட்டியிட்டு மொத்தம் 0.09% வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.

**போட்டியிட்ட மாவட்டங்கள் வாரியாக ததேமமு பெற்ற வாக்குகள்**

## 2015 நாடாளுமன்றத் தேர்தல்
2015 ஆகத்து 17ஆம் நாள் நடைபெற்ற 2015 நாடாளுமன்றத் தேர்தலில் தமிழ்த் தேசியத்திற்கான மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 18,644 (0.17%) வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.

## 2020 நாடாளுமன்றத் தேர்தல்
2020 ஆகத்து 5ஆம் நாள் நடைபெற்ற 2020 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 67,766 (0.58%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு ஆசனத்தையும், தேசியப் பட்டியல் மூலம் ஒரு ஆசனத்தையும் பெற்றது.

## 2024 நாடாளுமன்றத் தேர்தல்
2024 நவம்பர் 14-ஆம் நாள் நடைபெற்ற 2024 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 39,894 (0.36%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு இடத்தைப் பெற்றது.

## மேற்கோள்கள்

பகுப்பு:இலங்கைத் தமிழ்த் தேசிய அரசியல் கட்சிகள்
பகுப்பு:2010இல் நிறுவப்பட்ட அரசியல் கட்சிகள்
தொடர்ம விசையியல்

**தொடர்ம விசையியல்** (*Continuum mechanics*) என்பது விசையியலின் ஒரு துறையாகும்.  இத்துறையில் பொருட்களை தனித்தனி துகள்களால் (அணுக்களால்) ஆனதாகக் கொள்ளாது ஓர் தொடர்ந்த திணிவாக கருதி அதன்   அசைவு விபரியல் மற்றும் விசையியலை பகுப்பாய்வு செய்கிறது. இத்தகைய கருதுகோளை முதன்முதலாக 19வது நூற்றாண்டில் முன்வைத்தவர் பிரெஞ்சு கணிதவியலாளர் அகஸ்தின் லூயி கேச்சி  ஆகும். இத்துறையில் இன்றும் ஆராய்ச்சிகள் தொடர்கின்றன.

## விளக்கம்
ஒரு பொருள் தொடர்ந்த திணிவைக் கொண்டிருப்பதாக கருதுவது அப்பொருள் முழுமையாக வெற்றிடத்தை நிரப்புவதாகவும் இடையில் எந்த இடைவெளியோ வெற்றிடமோ இல்லை என்றும் கருதுவதாகும். எனவை இக்கருதுகோள் உண்மைநிலையில் பொருட்கள் அணுக்களால்  ஆனவை என்பதையும் எனவே தொடர்ந்த திணைவை கொண்டவை இல்லை என்பதையும் கருத்தில் கொள்வதில்லை.  இருப்பினும் அணுவிடை நீளங்களை விட பலமடங்கு கூடுதலான நீள அளவுகளில், இத்தகைய கருதுகோள்கள் பெருமளவில் துல்லியமாக உள்ளன. அடிப்படை இயறுபியல் விதிகளான  திணிவுக் காப்பு விதி,  உந்தம், மற்றும் ஆற்றல் காப்பு போன்றவற்றை இத்தகைய வடிவங்களில் பயன்படுத்தி பொருட்களின் நடத்தையைக் குறித்து விவரிக்கும் வகையீட்டுச் சமன்பாடுகளைப் பெறலாம்.

தொடர்ம விசையியல் பாய்ம மற்றும் திடப்பொருட்களின் இயற்பியல் பண்புகளை,  எந்தவொரு ஆள்கூற்று முறைமையின் கட்டுமின்றி  ஆராய்கின்றன. இந்த இயற்பியல் பண்புகள் பின்னர்  கணிதவியலில் எந்தவொரு ஆள்கூற்று முறைமையின் கட்டுமின்றி விவரிக்கக்கூடிய  பல்திசையன்களால் குறியீடப்படுகின்றன. இந்த பல்திசையன்களை கணக்கிடுவதற்காக ஆள்கூற்று முறைமைகளில் வெளிப்படுத்த இயலும்.  
## தொடர்ம விசையியலின் கூறுகள்

## மேற்கற்கை

*
*

*

*

*

*

*

*
*

*

*

*

*

*

*
*

*

*

*


பகுப்பு:மரபார்ந்த விசையியல்
திண்மநிலை விசையியல்

**திண்மநிலை விசையியல் ** (*Solid mechanics*)  திண்மங்களுக்கு கொடுக்கப்படும் விசைகள், வெப்பநிலை மாற்றங்கள், நிலை மாற்றங்கள், மற்றும் பிற வெளி அல்லது உட்புற முகமைகளால் திண்மங்களின் நடத்தையை, குறிப்பாக அவற்றின் இயக்கம் மற்றும் உருமாற்றம் குறித்த  தொடர்ம விசையியலின் பிரிவாகும்.

திண்மநிலை  விசையியல் குடிசார் மற்றும் இயந்திரவியல் பொறியியல் துறைகளுக்கும் நிலவியலுக்கும் அடிப்படையாக அமைந்துள்ளது.பொருளறிவியல் போன்ற இயற்பியல் துறைகளிலும் வெகுவாகப் பயன்படுத்தபடுகிறது.  உயிரியலில்   உடற்கூற்றியல் புரிதல்களுக்கும்  செயற்கை பல்பொருத்துதலிலும் அறுவை பதித்தல்களிலும் பயனாகிறது.  மற்றுமொரு நடைமுறைப் பயன்பாடாக ஆய்லர்-பெர்னூலி உத்தர சமன்பாடு உள்ளது. தகைவுகளையும் நலிவுகளையும் அவற்றிற்கிடையேயான தொடர்புகளையும் திண்மநிலை விசையியல் பல்திசையன்களைக் கொண்டு  விவரிக்கிறது. 
## தொடர்ம விசையியலுடனான தொடர்பு

பகுப்பு:இயற்பியல்
உருமாற்றவியல்

**உருமாற்றவியல் ** (*Rheology*) என்பது பொருட்களின்  பாய்வோட்டத்தை குறித்த துறையாகும். இது குறிப்பாக  பாய்மநிலையிலுள்ளவற்றைக் குறித்ததாயினும்  *மென்மையான திண்மங்களிலும்* (அல்லது சில குறிப்பிட்ட நிலைகளில் அளிக்கப்படும் விசைக்கு எதிர்வினையாக மீள்பண்புக்கு மாற்றாக நெகிழ்வு தன்மையை வெளிப்படுத்தும் திண்மங்களில்)  பயன்படுத்தப்படுகிறது. 
சிக்கலான குறுங்கட்டமைப்பைக் கொண்டுள்ள  சேறுகள், கசடுகள், மிதவைகள்,  பல்லுறுப்பிகள் மற்றும் கண்ணாடி இடைநிலைகள் (*e.g.,* சிலிகேட்கள்),போன்றவற்றில் பயன்படுத்தப்படுகிறது. பல உணவு மற்றும் உடல் நீர்மங்கள் (*e.g.,* குருதி) போன்றவற்றிற்கும் இத்துறை ஆய்வுகள் பலன் தருகின்றன. 
## தொடர் விசையியலுடனான தொடர்பு

## மேற்சான்றுகள்

பகுப்பு:இயற்பியல்
கித்தா

**கித்தா** என்பது (மலாய்: *Getah*; ஆங்கிலம்: *Rubber*); என்பது ஒரு மலாய்ச் சொல் ஆகும். தமிழில் ரப்பர் என்று பொருள்படும். தென்னிந்தியாவில் இருந்து இந்தியர்கள் மலாயாவிற்கு சஞ்சிக்கூலிகளாய் கொண்டு வரப்பட்ட காலத்தில் இருந்து இந்தச் சொல் மலேசியாவில் ஒரு வழக்குச் சொல்லாக இருந்து வருகிறது. அப்போதைய காலத்தில் *ரப்பர்* எனும் ஆங்கிலச் சொல் ஒரு பயன்பாட்டுச் சொல்லாக இருக்கவில்லை.

பொதுவாக, மலேசியாவில் உள்ள தமிழர்கள், அனைவரும் ரப்பர் என்பதை *கித்தா* என்றுதான் அழைக்கிறார்கள். ரப்பர் தோட்டத்தை *கித்தா தோட்டம்* என்றும்; ரப்பர் மரங்கள் உள்ள இடத்தை *கித்தா தோப்பு* என்றும் அழைக்கிறார்கள். கித்தா என்பது மலேசியத் தமிழர்கள் உருவாக்கிய வட்டாரச் சொற்களில் ஒன்றாகும்.

ரப்பர் பாலைச் சேகரிக்கப் பயன்படுத்தப்படும் ஏனத்தை கித்தா மங்கு என்று அழைக்கிறார்கள். *மங்கு* என்பது *மங்கோக்* எனும் மலாய்ச் சொல்லில் இருந்து உருவானது. மங்கோக் என்றால் குவளை.

## பின்னணி

கடல் கடந்து வந்த மக்கள் ஒரு புதிய சூழலில், தங்களுக்கு முன்பின் அறியாத தெரியாத ஒரு தொழிலை மேற்கொண்ட பொழுது, அந்தத் தொழிலை ஒட்டிய பல்வேறு பொருள்களுக்கு பெயர் வைப்பதற்காக, அவர்கள் புதிய சொற்களைத் தேடி அலையவில்லை. மாறாக, அப்போது புழக்கத்தில் இருந்த மலாய்ச் சொற்களை, அப்படியே பயன்படுத்திக் கொண்டனர். அந்த வகையில் கித்தா என்பதும் ஒரு சொல் ஆகும்.

இதைத் தவிர, சூழ்நிலைக்கு ஏற்ற வகையில் சில தமிழ்ச் சொற்களையும் உருவாக்கியுள்ளனர். அந்தச் சொற்கள் இன்றும் நடைமுறையில் உள்ளன. மலேசியத் தமிழர்கள் உருவாக்கிய சில தமிழ்ச் சொற்கள்:

* ஒட்டுப் பால் 
* கோட்டுப் பால்
* கட்டிப்பால்
* குத்து உளி
* காது உளி
* ஏணிக் கோடு 
* கழுத்துக் கோடு
* நெற்றிக் கோடு
* நிரை
* வேலைக்காடு
* பாசாக்காடு
* ஒட்டுக்கன்று
* தவரணை
* அந்தி வேலை
* பசியாறல்
* தொங்கல்
* தண்டல்
* பச்சைக்காடு
* கொலை வெட்டு
* கம்பிச் சடக்கு

 
## மேற்கோள்கள்

பகுப்பு:மலேசிய வரலாறு
பகுப்பு:மலேசியத் தமிழர்
பகுப்பு:மலேசியத் தமிழ்
சிறீ இராஜாதி இராஜசிங்கன்

**சிறீ இராஜாதி இராஜசிங்கன்** (*Sri Rajadhi Rajasinha*, , ஆட்சியில் 1782–1798) என்பவன் கண்டி நாயக்கர் வம்சத்தைச் சேர்ந்த மன்னன் ஆவான். இவன் 1782 ஆம் ஆண்டில் இவனது உடன்பிறப்பான கீர்த்தி சிறீ இராஜசிங்கனின் இறப்புக்குப் பின்னர் கண்டி இராச்சியத்தின் மன்னன் ஆனான். பிரித்தானியர் இலங்கையின் கரையோரப் பிரதேசங்களை கைப்பற்றியது இவனது காலத்திலேயாகும். 1798 ம் ஆண்டு ராஜாதி ராஜசிங்கன் மரணமானான். இவன் மரணமடைந்த போது நேரடியாக அரசுரிமைக்கு ஒருவரும் இருக்கவில்லை. இவனது கால இறுதியில் பிரதானிகளின் அதிகாரம் மன்னனை விட மேலோங்கி இருந்தது.

## இவற்றையும் பார்க்க
* மகாவம்சம்
* ஆட்சியாளர் பட்டியல், இலங்கை
* இலங்கையின் வரலாறு
## மேற்கோள்கள்

## வெளி இணைப்புகள்
* இலங்கையின் அரசர்களும் ஆட்சியாளர்களும்

பகுப்பு:1798 இறப்புகள்
பகுப்பு:கண்டி மன்னர்கள்
செல்வராசா கஜேந்திரன்

**செல்வராசா கஜேந்திரன்** (*Selvarajah Kajendren*, பிறப்பு: அக்டோபர் 29, 1974) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

## வாழ்க்கைக் குறிப்பு
கஜேந்திரன் 1974 அக்டோபர் 29 இல் பிறந்தார். 2001/02 காலப்பகுதியில் யாழ்ப்பாணப் பல்கலைக்கழகத்தின் மாணவர் அமைப்புத் தலைவராக இருந்தார்.

## அரசியலில்
கஜேந்திரன் 2004 நாடாளுமன்றத் தேர்தலில் தமிழீழ விடுதலைப் புலிகள் இயக்கத்தினால் முன்மொழியப்பட்டு தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு, வெற்றி பெற்று நாடாளுமன்றம் சென்றார். 2010 மார்ச்சில், கஜேந்திரனும், ததேகூ நாடாளுமன்ற உறுப்பினர்கள் கஜேந்திரகுமார் பொன்னம்பலம், பத்மினி சிதம்பரநாதன் ஆகியோரும் இணைந்து கூட்டமைப்பில் இருந்து விலகி, தமிழ்த் தேசிய மக்கள் முன்னணி என்ற அமைப்பை ஆரம்பித்தனர்.

கஜேந்திரன் 2010 நாடாளுமன்றத் தேர்தலில் தமிழ்த் தேசிய மக்கள் முன்னணியின் வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2011 பெப்ரவரியில், தமிழ்த் தேசிய மக்கள் முன்னணியின் பொதுச் செயலாளராக நியமிக்கப்பட்டார். 2015 நாடாளுமன்றத் தேர்தலில் இம்முன்னணியின் வேட்பாளராக யாழ்ப்பாண மாவட்டத்தில் மீண்டும் போட்டியிட்டார், எனினும் இம்முன்னணியின் எந்த உறுப்பினரும் வெற்றி பெறவில்லை.

கஜேந்திரன் 2020 நாடாளுமன்றத் தேர்தலில் யாழ்ப்பாண மாவட்டத்தில் தமிழ்த் தேசிய மக்கள் முன்னணியின் வேட்பாளராக மீண்டும் போட்டியிட்டார். ஆனாலும் இவர் தெரிவு செய்யப்படவில்லை. ஆனாலும், தமிழ்த் தேசிய மக்கள் முனன்ணிக்குக் கிடைத்த ஒரு தேசியப் பட்டியல் உறுப்பினர் பதவி இவருக்கு கட்சி வழங்கியது.

## தேர்தல் வரலாறு

## மேற்கோள்கள்

பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:1974 பிறப்புகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
மரபார்ந்த இயக்க மின்னியல்

**மரபார்ந்த மின்காந்தவியல்** (*Classical electromagnetism*)  அல்லது **மரபார்ந்த இயக்க மின்னியல்**) (*classical electrodynamics*) மின்மங்களுக்கும் மின்னோட்டங்களுக்கும் இடையேயான மின்காந்த விசைகளின் தாக்கங்களைக் குறித்து ஆய்கின்ற இயற்பியல் பிரிவாகும். நீளங்களும் புல வலிமைகளும் பெரியதாக குவாண்டம் விசையியல் தாக்கங்களை புறக்கணிக்குமளவில் இருக்கும்போது இது மின்காந்த நிகழ்வுகளைக் குறித்த சிறப்பான விளக்கங்களை வழங்குகிறது. (இல்லாதுபோனால் பார்க்க:குவாண்டம் இயக்க மின்னியல்)   
 
மரபார்ந்த இயக்க மின்னியலின் அடிப்படை இயற்பியல் கூறுகளை பெயின்மான், லெய்டன் மற்றும் சான்ட்சு, பனோவ்ஸ்கியும் பிலிப்சும், மற்றும் ஜாக்சன் வழங்கியுள்ளனர்.

மின்காந்தவியல் கருதுகோளை 19வது நூற்றாண்டில், மிக முக்கியமாக ஜேம்ஸ் கிளார்க் மக்ஸ்வெல்லால் மேம்படுத்தப்பட்டது. இது குறித்த விவரமான வரலாற்று பதிவிற்கு பவுலி, விட்டேகர், மற்றும்  பெய்சு நூல்களை படிக்கலாம்.
## மேற்சான்றுகள்

## வெளி இணைப்புகள்
* Electromagnetic Field Theory  by Bo Thidé

பகுப்பு:இயற்பியல்
பகுப்பு:மின்காந்தவியல்
ஒப்பந்தக் கூலி முறை

1815-இல் இலங்கையின் மலையகப் பகுதியின் தலைநகராக விளங்கிய கண்டியை ஆங்கிலேயர்கள் கைப்பற்றிய பிறகு, அந்த மலைப் பகுதியில் காபியும் கொக்கோவும் பயிரிடப்பட்டன. அந்தத் தோட்டங்களில் வேலை செய்ய தென்னிந்தியர்கள் அழைத்து வரப்பட்டனர். அவர்களை வேலையில் சேர்வதற்கு முன்னர் ஓர் ஒப்பந்தம் செய்து கொள்ள வேண்டும். அந்த ஒப்பந்தத்திற்குப் பெயர்தான் **ஒப்பந்தக் கூலி முறை**.

ஆங்கிலேய முதலாளிகளின் தேவைகளை நிறைவேற்றும் வகையில் ஒப்பந்தக் கூலி முறை எனும் அந்தப் புதிய முறை உருவாக்கப்பட்டது. இந்த முறை கங்காணி முறை என்று மலாயாவில் அழைக்கப்பட்டது. மலாயாவிற்குப் பின்னர்தான் இலங்கையில் அந்தக் கங்காணி முறை அமலுக்கு வந்தது. ஆனால், இலங்கையில் ஒப்பந்தக் கூலி முறை என்று அழைக்கப்பட்டது.

தென்னிந்தியாவில் இருந்து வரும் கிராமப்புற ஏழைக் குடியானவர்கள், இலங்கைத் தோட்ட முதலாளியிடம் ஒரு குறிப்பிட்ட கால அளவு அவருடைய தோட்டங்களில் பணிபுரிவதாகச் சொல்லி ஓர் ஒப்பந்தப் பத்திரத்தில் கையெழுத்து அல்லது கைநாட்டுப் போட வேண்டும். ஒப்பந்தக் காலம் முடியும் முன்னர் அவர்கள் எந்தக் காரணத்தைக் கொண்டும் மலைத் தோட்டங்களை விட்டு வெளியேறக் கூடாது. மீறினால் முதலாளி விதிக்கும் தண்டனையை அனுபவிக்க வேண்டும்.

பகுப்பு:தமிழ்ச் சமூகம்
பகுப்பு:தமிழர் பொருளாதாரம்
கூலிச் சம்பளம்

**கூலிச் சம்பளம்** என்பது 19ஆம் 20ஆம் நூற்றாண்டுகளில், தென்னிந்தியாவில் இருந்து மலாயாவுக்கு கூலி வேலைகள் செய்ய கொண்டு வரப்பட்ட தென்னிந்தியர்களுக்கும்; இலங்கையின் மலைத் தோட்டங்களில் வேலைகள் செய்ய கொண்டு வரப்பட்ட தமிழர்களுக்கும் வழங்கப்பட்ட ஊதியத்தைக் குறிக்கும் சொல் ஆகும். 

**கூலி** என்பது தென்னிந்தியர்களை நோக்கிப் பயன்படுத்தப்பட்ட ஓர் இழிவான சொல் ஆகும். அந்தச் சொல்லையே பயன்படுத்தி அவர்களுக்கு ஊதியமும் வழங்கப்பட்டது. மலாயாவிலும் இலங்கையிலும் தொழிற்சங்கங்கள் உருவாகும் வரையில் கூலிச் சம்பளம் என்றே குறிப்பிடப்பட்டது.

பகுப்பு:தொழிலாளர்
டத்தின்

**டத்தின்** ( ) என்பது மலேசியாவில் டத்தோ விருதைப் பெற்ற ஒருவரின் மனைவியை அழைக்கும் நன்மதிப்பு அடைமொழியாகும்.  கணவர் டத்தோ என்னும் விருதைப் பெற்றிருந்தால் மனைவிக்கு டத்தின் எனும் நன்மதிப்பு அடைமொழி வழங்கப்படுகிறது. அதே டத்தோ விருதை ஒரு பெண் தன் சேவைகளுக்காகப் பெற்று இருந்தால் அவரை டத்தோ அல்லது **[[டத்தின் பாதுக்கா]]** (*Datin Paduka*)  என்று அழைக்க வேண்டும்.

## மேலும் காண்க
*டத்தோ
*டத்தின் பாதுக்கா
*மலேசியா

## மேற்கோள்கள்

## மேற்கோள்

பகுப்பு:மலேசியாவில் அரசியல்
பகுப்பு:பரிசுகளும் விருதுகளும்
புள்ளிநிலை இயற்பியல்

**புள்ளிநிலை இயற்பியல்** (*Statistical physics*)இயற்பியல் சிக்கல்களை தீர்ப்பதற்கு நிகழ்தகவுக் கோட்பாடு மற்றும் புள்ளியியல் முறைகளை பயன்படுத்தும் இயற்பியல் பிரிவாகும். குறிப்பாக பெரும் தொகைகளையும் தோராயங்களையும் கணிதக் கருவிகளைக் கொண்டு தீர்மானிக்கும் துறையாகும். இது பல்வேறுபட்ட துறைகளையும் உள்ளபடியே புள்ளியியல் வாய்ப்பு முறைமைகளில் விவரிக்கிறது.  இது  இயற்பியல், உயிரியல், வேதியியல், நரம்பியல், மற்றும் சமூகவியல் போன்ற சில சமூக அறிவியல் துறைகளிலும் பயன்படுத்தப்படுகிறது. இதன் நோக்கம்  அணுக்கருனி இயக்கத்தை வரையறுக்கும் இயற்பியல் விதிகளின் மூலம் பொருட்களின் பண்புகளை திரளாக விளக்குவதாகும்.
## மேற்சான்றுகள்

பகுப்பு:இயற்பியல்
அம்மா உணவகம்

.

**அம்மா உணவகம்** () என்பது தமிழ்நாட்டின் தலைநகரான சென்னை,சென்னை மாநகராட்சி மற்றும் தமிழகத்தின் அனைத்து மாநகராட்சிகள் மூலமாக இயங்கும் மலிவு விலை உணவகத்திற்கு இடப்பட்டுள்ள பெயராகும். இது சென்னையின் அனைத்து பகுதிகளிலும் வாழும் ஏழை எளிய மக்கள், அன்றாட கூலி வேலை செய்பவர்கள், ஓட்டுநர்கள், பாரம் தூக்குபவர்கள் என குறைந்த ஊதியத்தில் பணிபுரிபவர்கள் பயன்பெறும் வகையில் திறக்கப்பட்டுள்ளது.

## மலிவு விலை உணவகங்கள்

சென்னை மாநகராட்சியின் திட்டமான **மலிவு விலை உணவகம்** திட்டம் 2013 மார்ச் 19ஆம் நாள் சென்னை-சாந்தோமில் முதல்வர் ஜெயலலிதாவால் தொடங்கப்பெற்றது. அதே நாளில் 15 இடங்களில் மலிவு விலை உணவங்கள் செயல்பாட்டிற்கு வந்தன. அரசு பொது மருத்துவமனை வளாகங்களில் அம்மா உணவகம் திறக்கப்பட வேண்டும் என்ற பொது மக்களின் கோரிக்கையினை நிறைவேற்றிடும் வகையில் முதற்கட்டமாக 20.11.2013 அன்று சென்னை அரசு பொது மருத்துவமனை வளாகத்திலும், இரண்டாம் கட்டமாக 21.2.2014 அன்று அரசு ஸ்டான்லி மருத்துவமனை மற்றும் எழும்பூர் குழந்தைகள் நல மருத்துவமனை வளாகங்களிலும் அம்மா உணவகங்களை ஜெயலலிதா திறந்து வைத்தார்.இந்த உணவகங்களில் இட்லி ஒரு ரூபாய்க்கும், சாம்பார் சாதம் 5 ரூபாய்க்கும், தயிர் சாதம் 3 ரூபாய்க்கு விற்கப்படுகின்றன.

## பெயர் மாற்றம்
**மலிவு விலை சிற்றுண்டி உணவகம்** என்ற பெயரை **'அம்மா உணவகம்**' என்று மாற்றுவதற்கு சென்னை மாநகராட்சியில் தீர்மானம் 2013 மார்ச் 23ம் தேதியில் நிறைவேற்றப்பட்டது. அப்போது மலிவு விலை உணவகங்களின் எண்ணிக்கை எழுபத்தி மூன்றாக (73) இருந்தன.

## முன்னோடியாகத் திகழ்ந்த திட்டம்
**அம்மா உணவகம்** என்ற திட்டம் இந்தியாவிலேயே முதன்முதலில் தமிழகத்தில் தான் முதலமைச்சர் புரட்சி தலைவி ஜெ. ஜெயலலிதா அவர்களால் துவங்கப்பட்டது. இந்த திட்டம் தேர்தல் அறிக்கையில் கூட இடம்பெறவில்லை. சொல்லாத திட்டத்தையும் ஏழை எளிய மக்கள் பசியை போக்கும் வகையில் இந்த திட்டம் **புரட்சி தலைவி அம்மா** அவர்களால் துவங்கப்பட்டது. பின் இந்தியாவிற்கே முன்னோடி திட்டமாகவும் திகழ்ந்தது. இந்த திட்டம் தற்போது ஆந்திரப்பிரதேசம், ராஜஸ்தான், மேற்கு வங்காளம், உத்திரப்பிரதேசம், கர்நாடகா ஆகிய மாநிலங்களில் பின்பற்றப்பட்டு வருகிறது. இந்த மாநிலங்களுக்கு தமிழ்நாடு முன்னோடியாக திகழ்வது மறைந்த முதலமைச்சர் ஜெ. ஜெயலலிதா அவர்களையே சாரும்.

## திட்ட விரிவாக்கம்
சென்னை மாநகராட்சியின் சார்பில் நூற்றி இருபத்தி ஏழு (127) *அம்மா உணவகங்களை* ஜெயலலிதா திறந்துவைத்தார். இந்த நிகழ்ச்சி காணொளிக் காட்சி முறையில் நடந்தது. இதன் மூலம் அம்மா உணவங்களின் எண்ணிக்கை இருநூறாக (200) மாறியது. சென்னை மாநகராட்சியை தொடர்ந்து மற்ற மாநகராட்சிகளுக்கும் இத்திட்டம் விரிவுபடுத்தப்படுமென சட்டசபையில் ஜெயலலிதா அறிவித்தார். தமிழகத்தில் அமைந்துள்ளதுபோல் ராஜஸ்தான் மாநிலத்திலும் மலிவு விலையில் உணவகங்கள் திறக்க முடிவு செய்யப்பட்டது. தமிழகத்தில் ‘அம்மா உணவகம்’ போன்று, ஆந்திர மாநிலத்தின் 2015-16 ஆண்டிற்கான பட்ஜெட்டில் “அண்ணா அம்ருத ஹஸ்தம்” எனும் திட்டத்துக்காக ரூ. 104 கோடி ஒதுக்கப்பட்டது.

## மேற்கோள்கள்

பகுப்பு:ஜெயலலிதா அரசின் திட்டங்கள்
பெர்னாமா

**பெர்னாமா** (; ) என்பது மலேசிய அரசாங்கத்தின் செய்தி நிறுவனம். மலேசிய தொடர்பு மற்றும் இலக்கவியல் அமைச்சின் கீழ் ஒரு தன்னாட்சி நிறுவனமாக இயங்கி வருகிறது. 1967-ஆம் ஆண்டில் ஒரு நாடாளுமன்றச் சட்டத்தின் கீழ் உருவாக்கப்பட்டது. அதன் பணிகள் 1968 மே 26இல் தொடங்கின. 

*பெரித்தா நேசனல் மலேசியா* எனும் மலாய்ச் சொற்களின் சுருக்கம்தான் பெர்னாமா (**BERNAMA**). இந்தச் செய்தி நிறுவனத்தை மலேசிய அரசாங்கம் நடத்தி வருவதால் அதன் செய்திகளும், தொலைக்காட்சி நிகழ்ச்சிகளும் வலது சாரித் தன்மை உடையதாகவும்; அரசு சார்பு கொண்டதாகவும் உள்ளன பரவலாக அறியப்படுகிறது. உலகம் முழுமையும் இந்த நிறுவனத்திற்கு 300-க்கும் மேற்பட்ட செய்தியாளர்களும் நிருபர்களும் உள்ளனர்.

## பின்னணி

கோலாலம்பூர், ஜாலான் துன் ரசாக் சாலையில், மலேசிய தேசிய நூலகத்திற்கு அருகாமையில் அமைந்து இருக்கும் பெர்னாமா மாளிகையில் இருந்து இந்த நிறுவனம் இயங்கி வருகிறது. மலேசியாவின் எல்லா மாநிலங்களிலும் பெர்னாமா செய்தி நிறுவனத்திற்கு கிளைகள் உள்ளன.

ஜகார்த்தா, சிங்கப்பூர், புது டில்லி, பாங்காக், பெய்ஜிங், டுபாய் ஆகிய நகரங்களில் நிரந்தரமான செய்தியாளர்கள் உள்ளனர். வாஷிங்டன், மெல்பர்ன், லண்டன், மணிலா, டாக்கா, வான்கூவர் ஆகிய நகரங்களில் நிருபர்கள் உள்ளனர். மலேசியாவின் பெரும்பாலான செய்தி ஊடகங்கள் பெர்னாமாவின் சந்தாதாரர்களாக உள்ளன.

### தமிழ்ச் செய்திகள்

1998 செப்டம்பர் மாதம் பெர்னாமா தனது ஒலி - ஒளி ஊடகச் சேவையைத் தொடங்கியது. இந்த நிறுவனம் 24 மணி நேர வானொலி, தொலைக்காட்சி செய்திச் சேவையை மலாய், ஆங்கிலம், சீனம், தமிழ் ஆகிய நான்கு மொழிகளில், ஆஸ்ட்ரோ 502வது ஒளி அலைவரிசையில் வழங்கி வருகிறது.

## சில தகவலகங்கள்

:
:F17, 1st floor,
:Hauz Khas Enclave,
:புது டில்லி இந்தியா11016

:
:6, இயூ தோங் சென் சாலை
:சிங்கப்பூர் 059817

:
:விஸ்மா அந்தாரா
:Lantai 16, Suite 1609, Jalan Medan Merdeka Selatan 17
:ஜகார்த்தா 10110 இந்தோனேசியா

:
:தாய் பிங் கோபுர வீடமைப்பு
:Unit 2237, 582 Sukhumvit 63 Klongtua Vattana,
:பாங்காக் 10110, தாய்லாந்து

:
:Hopson International Apartment 20 – 301,
:Zone 3 Shuanghuayuan Nanli,
:பெய்ஜிங் 100022 சீனா

## மேற்கோள்கள்

## வெளி இணைப்புகள்
* Official Website
* Radio24

பகுப்பு:மலேசிய ஊடகங்கள்
பகுப்பு:மலேசிய நிறுவனங்கள்
பகுப்பு:மலேசிய அரசு நிறுவனங்கள்
பெருங்காமநல்லூர்

**பெருங்காமநல்லுர்** (ஆங்கிலம்: Perungamanallur) என்பது இந்திய மாநிலம் தமிழ்நாடு, மதுரை மாவட்டம்,  பேரையூர் வட்டம்  சேடபட்டி ஊராட்சி ஒன்றியத்திலுள்ள ஓர்  ஊராகும்.

## இவ்வூரின் சிறப்பு
குற்றப் பரம்பரைச் சட்டத்தின் படி தங்களைக் காவல் நிலையத்தில் பதிவு செய்து கொள்ளாத ஆயுதமற்ற பிரமலைக் கள்ளர் மக்கள் மீது 1920ல் காவல் துறையினர் துப்பாக்கிச் சூடு நடத்தியதில் 16 பேர் கொல்லப்பட்டனர். இந்நிகழ்ச்சி தென்னக ஜாலியன் வாலாபாக் என அழைக்கப்படுகிறது. 

## இவற்றையும் காண்க
குற்றப் பரம்பரைச் சட்டம் 

## மேற்கோள்கள்

## வெளி இணைப்புகள்
* விக்கிமேப்பியாவில் பெருங்காமநல்லுர்  அமைவிடம்
பகுப்பு:மதுரை மாவட்டத்திலுள்ள கிராமங்கள்
9885 லினக்சு

**9885 லினக்சு** 1994-ம் ஆண்டு அக்டோபர் 12 அன்று ஸ்பேஸ்வாட்ச்சால் கண்டறியப்பட்ட ஒரு சிறுகோள் ஆகும்.  குனூ லினக்சு இயங்குதளத்தின் லினக்சு இயக்குதளத்தின் நினைவாக இதற்கு இப்பெயர் வைக்கப்பட்டது.

## இவற்றையும் பார்க்கவும்
* 9965 குனூ - கட்டற்ற மற்றும் திறந்த மென்பொருள் திட்டமான குனூ திட்டத்தின் நினைவாகப் பெயரிடப்பட்ட சிறுகோள்.
* 9882 ஸ்டால்மன் – கட்டற்ற மற்றும் திறமூல மென்பொருள் ஆர்வலர் ரிச்சர்ட் ஸ்டால்மனின் நினைவாகப் பெயரிடப்பட்ட சிறுகோள்.
* 9793 டோர்வால்டுசு – லினக்சு கருவினை உருவாக்கிய, லினசு டோர்வால்டுசின் நினைவாக பெயரிடப்பட்ட சிறுகோள்.

## மேற்கோள்கள்

பகுப்பு:சிறுகோள்கள்
ஒளிச்செறிவு

**ஒளிச்செறிவு ** (*luminous intensity*) என்பது ஒளி அளவியலில்  ஒரு குறிப்பிட்ட திசையில் ஒரு திண்மக் கோணத்திற்கு மனிதக் கண்ணின் சீர்தரப்படுத்தப்பட்ட உணர்திறனான ஒளிர்வு சார்பு அடிப்படையாகக் கொண்டு அலைநீளத்தை நிறைசெய்து  வெளியிடப்பட்ட ஒளியின் ஆற்றல் ஆகும்.   அனைத்துலக முறை அலகுகளில்  அடிப்படை அலகுகளில் ஒன்றான ஒளிச்செறிவின் அலகு  கேண்டெலா&nbsp;(cd), ஆகும்.

## பயன்பாடு
குறிப்பிட்ட அலைநீளம் &lambda; உடனான ஒரேவண்ண ஒளியின் ஒளிச்செறிவு

:I_\mathrm{v} = 683 \cdot \overline{y}(\lambda) \cdot I_\mathrm{e},

இங்கு

:*I*v ஒளிச்செறிவு கேண்டலாக்களில்&nbsp;(cd),
:*I*e  கதிர்வீச்சு செறிவு வாட்டுக்கள்/இசுடெரடியன்களில்&nbsp;(W/sr),
:\textstyle \overline{y}(\lambda) ஒளிர்வு சார்பு.

ஒளியில் ஒரு அலைநீளத்திற்கும் கூடுதலாக இருந்தால்  (இவ்வாறே நடைமுறையில் இருக்கிறது), ஒளிச்செறிவைப் பெற இதனை அலைக்கற்றையின் அனைத்து அலைநீளங்களுக்கும் கூட்ட வேண்டும் அல்லது தொகையீடு செய்ய வேண்டும்:

:I_\mathrm{v} = 683 \int^\infin_0 \overline{y}(\lambda) \cdot \frac{dI_\mathrm{e}(\lambda)}{d\lambda} \, d\lambda.

## மேற்கோள்கள்

பகுப்பு:ஒளியளவியல்
பகுப்பு:இயற்பியல் கணியங்கள்
மணல் அச்சில் வார்த்தல்

**மணலில் வார்த்தல்** அல்லது **மணல் அச்சில் வார்த்தல்** என்பது மணலினால் உருவாக்கப்பட்ட அச்சில் உலோகங்களை உருக்கி வார்ப்பதன் மூலம் பொருட்களை உருவாக்கும் செயல்முறையாகும். 70% இற்கும் அதிகமான உலோக வார்த்தல்கள், மணல் வார்த்தல் செயல்முறையினாலேயே உருவாக்கப்படுகின்றன. மணலில் வார்த்தல் ஒப்பிட்டளவில் மலிவானதும் உருக்கினை வார்த்தல் போன்ற கடும் வெப்ப வேலையில் பயன்படுத்தக்கூடிய முறையுமாகும். அச்சு உருவாக்கப் பயன்படும் மணலுடன் ஒட்டும் பொருட்கள் (பொதுவாக களி போன்றவை) கலக்கப்படுகின்றன, இக்கலவை வழக்கமாக நீரினாலோ அல்லது பிற பொருட்களினாலோ ஈரப்படுத்தப்படுகிறது, அச்சிற்குத் தேவையான வலிமையையும் நெகிழ்தன்மையையும் பெற மற்றையப் பொருட்களும் கலக்கப்படுகின்றன.

## அடிப்படை செயல்முறை
#மாதிரி வடிவத்தை மணலில் பதிப்பதன் மூலம் அச்சு உருவாக்கப்படுகிறது.
#மாதிரி உருவை மணல் அச்சிலிருந்து நீக்கல்.
#வார்க்கப்படும் உலோகம் வழிந்தோடுவதற்கான வாயில் அமைத்தல்.
#அச்சினுள் திரவநிலையில் உலோகத்தை வார்த்தல்.
#உலோகத்தை குளிர்மையடைய விடல்.
#மணல் அச்சினை உடைத்து வார்க்கப்பட்ட பொருளை எடுத்தல்.

## பாகங்கள்
#மாதிரியுரு
#அச்சுப்பொட்டி
#உள்ளகம்
#குளிர்விப்பான்

#### மாதிரியுரு

பொறியியலாளரால் அல்லது வடிவமைப்பாளரால் வழங்கப்பட்ட வடிவமைப்பிலிருந்து மாதிரியுருவினை 'மாதிரியுரு உருவாக்குனர்' உருவாக்குவார். இது மரம், உலோகம் அல்லது பொலிஸ்டைரீன் போன்ற நெகிழியானால் ஆனதாக இருக்கும். உலோக வார்ப்பில் உலோகங்கள் கட்டியாகும் போது சுருங்குகின்றன. இது சிலவேளை குளிர்ச்சியடைகையின் சரிசமனற்ற தன்மையினால் சீராக இராது. எனவே மாதிரியுரு முடிவுப்பொருளை விட சற்றுப்பெரிதாக இருத்தல் வேண்டும், இது 'சுருக்க வரம்பு' எனப்படுகிறது.

## மேற்கோள்கள்

பகுப்பு:அச்சு வார்த்தல் தொழில்நுட்பம்
மக்கள் கூட்டணி

**மக்கள் கூட்டணி** (*People&#39;s Alliance*) என்பது பின்வருவனவற்றுள் ஒன்றாக இருக்கலாம்:

*மக்கள் கூட்டணி (இலங்கை), இலங்கையின் அரசியல் கூட்டணி
*பாக்காத்தான் ராக்யாட், மலேசியாவின் அரசியல் கூட்டணி
*மக்கள் கூட்டணி (பல்கேரியா), (1921-1923)
*மக்கள் கூட்டணி (ஐசுலாந்து), (1956-1968, (1968-1998)
*மக்கள் கூட்டணி (ஸ்பெயின்), எசுப்பானியாவின் அரசியல் கட்சி
பாக்காத்தான் ராக்யாட்

**பாக்காத்தான் ராக்யாட்** (மலாய்: *Pakatan Rakyat* (**PR**); ஆங்கிலம்: *People's Alliance*; சீன மொழி: 人民聯盟); என்பது மலேசியாவில் ஒரு முறைசாரா மலேசிய அரசியல் கூட்டணி ஆகும். முன்னாள் மாற்று முன்னணி கூட்டணிக்குப் பதிலாக இந்தக் கூட்டணி உருவாக்கப்பட்டது.  

இந்த அரசியல் கூட்டணி மலேசியாவின் 12 வது மலேசிய பொது தேர்தலுக்கு பின்னர், அதாவது ஏப்ரல் 1, 2008 அன்று, மக்கள் நீதிக் கட்சி, ஜனநாயக செயல் கட்சி, மலேசிய இஸ்லாமிய கட்சி ஆகியவை சேர்ந்து அமைத்த கூட்டணியாகும்.

பின்னர், 2015-ஆம் ஆண்டில் அமாணா (தேசிய நம்பிக்கை கட்சி)யும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.

## பொது

12-ஆவது மலேசிய பொது தேர்தல்லில் எதிர்கட்சிகள் மலேசியாவின் ஐந்து மாநிலங்களைக் கைப்பற்றின. அவை கிளாந்தான், கெடா, பினாங்கு, பேராக், சிலாங்கூர் ஆகும். மற்றும் மலேசிய நாடாளுமன்றத்தில் பாரிசான் நேசனல்லின் மூன்றுக்கு இரண்டு பெரும்பான்மையை இழக்கச் செய்தன. 

அதன் பின்னர் எதிர்கட்சிகள் இணைந்து அந்த ஐந்து மாநிலங்களிலும் பக்காத்தான் ராக்யாட் அரசாங்கத்தை உருவாக்கி ஆட்சி செய்தன. ஆனால் 2009 பிப்ரவரியில், மூன்று பக்காத்தான் ராக்யாட் சட்டமன்ற உறுப்பினர்கள், பாரிசான் நேசனல் கூட்டணிக்கு ஆதரவு தெரிவித்து சுயேச்சை உறுப்பினர்களாக மாறியதால் பாக்காத்தான் ராக்யாட் பேராக் மாநில நிர்வாகத்தை இழந்தது.

## கொள்கைகள்
right|thumb|225px|மக்கள் நீதிக் கட்சி
thumb|right|225px|ஜனநாயக செயல் கட்சி
thumb|right|225px|மலேசிய இஸ்லாமிய கட்சி
பக்காத்தான் ராக்யாட் அடிப்படை கட்டமைப்பு கொள்கைகள்:
*வெளிப்படையான மற்றும் உண்மையான ஜனநாயகம்
*உயர் செயல்திறன், நிலையான, ​​மற்றும் சம பொருளாதாரம்
*மத்திய, மாநில உறவு மற்றும் வெளியுறவு கொள்கை

பக்காத்தான் ராக்யாட் "ஆரஞ்சு புத்தகம்", மூலம் தமது கொள்கையை முன்னெடுத்து வைத்துள்ளது.

## உறுப்பு கட்சிகள்
*மக்கள் நீதிக் கட்சி
*ஜனநாயக செயல் கட்சி
*மலேசிய இசுலாமிய கட்சி
*சரவாக் தேசிய கட்சி (2010-2011)

## பக்காத்தான் ராக்யாட் மாநில அரசுகள்
* கிளாந்தான்
* பினாங்கு
* சிலாங்கூர்

## பொது தேர்தல் முடிவுகள்

## இந்தியப் பிரதிநிதிகள்
* **[[கெடா]]**
**பி17 -பாடாங் செராய் - சுரேந்திரன் நாகராஜன் - மக்கள் நீதிக் கட்சி

* **[[பினாங்கு]]**
**பி46 – பத்து காவான் – கஸ்தூரி பட்டு – ஜனநாயக செயல் கட்சி
**பி51 - புக்கிட் குளுகோர் ஜோர்ஜ் டவுன் – கர்பால் சிங் – ஜனநாயக செயல் கட்சி

* **[[பேராக்]]**
**பி62 – சுங்கை சிப்புட் – ஜெயக்குமார் தேவராஜ் – மக்கள் நீதிக் கட்சி
**பி65  - மேற்குஈப்போ -எம். குலசேகரன் – ஜனநாயக செயல் கட்சி
**பி66 – பத்து காஜா – வி. சிவகுமார் – ஜனநாயக செயல் கட்சி

* **[[சிலாங்கூர்]]**
**பி103 – பூச்சோங் – கோவிந்த் சிங் தியோ – ஜனநாயக செயல் கட்சி
**பி107 - சுபாங் - சிவராசா ராசையா – மக்கள் நீதிக் கட்சி
**பி109 - காப்பார் - ஜி மணிவண்ணன் - மக்கள் நீதிக் கட்சி
**பி110 – கிள்ளான் - சார்ல்ஸ் சந்தியாகோ - ஜனநாயக செயல் கட்சி

## மேலும் பார்க்க
*பாரிசான் நேசனல்
*மலேசியப் பொதுத் தேர்தல், 2013
*பாக்காத்தான் ஹரப்பான்

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
மக்கள் முற்போக்கு கட்சி

**மக்கள் முற்போக்கு கட்சி** (, ) என்பது மலேசியாவில் ஒரு பல்லின தேசியவாத அரசியல் கட்சியாகும். 1953-ஆம் ஆண்டு தோற்றுவிக்கப்பட்டது. இப்போது ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும். 

பி.பி.பி. என சுருக்கமாக அழைக்கப்படும் மக்கள் முற்போக்கு கட்சி, 1950களில் மலாயாவில் ஆளும் கட்சியாக இருந்த கூட்டணிக் கட்சிக்கு ஓர் எதிர் கட்சியாகத் தோற்றுவிக்கப்பட்டது. இக்கட்சியை சீனிவாசகம் சகோதரர்கள் உருவாக்கினார்கள். கட்சியின் முதல் தலைவர் டாக்டர் கனகரத்தினம் பிள்ளை ஆவார். அவருடன் அலுவலக நிர்வாகிகளாக சீனிவாசகம் சகோதரர்களும் இருந்தனர். 

இக்கட்சி தோற்றுவிக்கப்பட்ட காலத்தில் நீதி, சமத்துவம் மற்றும் மக்களின் பொதுவான எதிர்பார்ப்புகளைப் பற்றி அதிகமாகக் குரல் கொடுத்தது. அதனால், மலேசிய சீன மக்களின் மத்தியில் மிகவும் பிரபலமான கட்சியாகவும் விளங்கியது.

## வரலாறு
1953-இல், ஒரு குறுகிய காலத்திற்கு, ஆளும் கூட்டணியுடன் இணைந்து இருந்தது. அந்தக் கூட்டணியில் மலேசிய சீனர் சங்கம், அம்னோ, ம.இ.கா கட்சிகள் அங்கம் வகித்தன. இந்தக் கூட்டணி பின்னர் பாரிசான் நேசனல் என்று மாற்றம் கண்டது. ஆனால், தேர்தல் இட ஒதுக்கீடுகளில் ஏற்பட்ட கருத்து வேறுபாடுகளின் காரணமாக மக்கள் முற்போக்கு கட்சி, கூட்டணியில் இருந்து விலகி, மீண்டும் ஓர் எதிர்க்கட்சியானது.

1969 பொதுத் தேர்தலில், ஒரு வலுவான எதிர்ப்பு கட்சியாக விளங்கிய மக்கள் முற்போக்கு கட்சி, கிட்டத்தட்ட பேராக் மாநில அரசை அமைக்கும் தருவாயில் இருந்தது, இருப்பினும், கட்சியைச் சார்ந்த இருவர் கூட்டணியின் பக்கம் கட்சி மாறிப் போனதால் பேராக் மாநில அரசை அமைக்க முடியாமல் போய்விட்டது. 

### 1969 மலேசிய இனக் கலவரம்

மக்கள் முற்போக்கு கட்சியின் உயர்மட்ட தலைவர்கள் பலர் இந்தியர்களாக இருந்தாலும், அக்கட்சியின் வெற்றிக்கு சீன வாக்காளர்களே காரணமாக இருந்தனர். 1973 இல், மக்கள் முற்போக்கு கட்சி தேசிய முன்னணியின் தோற்ற உறுப்பினர்களில் ஒன்றாக இருந்தது. குறிப்பாக 1969 மலேசிய இனக் கலவரங்களுக்குப் பின்னர், இந்திய, சீன வாக்குகளைத் தக்க வைப்பதில் தேசிய முன்னணி தீவிரம் காட்டியது.

1974 பொது தேர்தலில் பாரிசான் நேசனல் கூட்டணியின் கீழ் போட்டியிட்டது. அத்தேர்தலில், மக்கள் முற்போக்கு கட்சி கிட்டத்தட்ட அனைத்து இடங்களையும் இழக்க வேண்டி வந்தது. சீன வாக்காளர்களின் எதிர்ப்பு உணர்வு அலைகள் அதற்கு காரணமாக இருந்தன.

### மலேசிய இந்தியர்கள்

இன்று, டத்தோ எம். கேவியஸ் தலைமையின் கீழ், மக்கள் முற்போக்கு கட்சி நாடு முழுவதும் 3000 க்கும் மேற்பட்ட கிளைகளைக் கொண்டுள்ளது. 500,000க்கும் மேற்பட்ட உறுப்பினர்கள் உள்ளனர். பதிவு பெற்ற அனைத்து உறுப்பினர்களுக்கும் தலைவர் கையெழுத்திட்ட உறுப்பினர் அட்டைகள் வழங்கப்படுகின்றன.

2006 ஆம் ஆண்டு, புள்ளிவிவரங்களின்படி கட்சி உறுப்பினர்களாக 48% மலேசிய இந்தியர்கள்; 32% சீனர்கள்; 13% மலாய்க்காரர்கள்; 7% மற்ற மற்ற இனங்களைச் சார்ந்தவர்கள்.

2008ஆம் ஆண்டு மலேசிய பொது தேர்தலில் மக்கள் முற்போக்கு கட்சி மிக மோசமாகத் தோல்வி அடைந்தது. எனினும் அக்கட்சிக்கு ஒரு மேலவை இடம் வழங்கப்பட்டது. அதன் தலைவர் எம். கேவியஸ், துணை அமைச்சராக நியமிக்கப்பட்டார்.

## தலைவர்கள்

* சீனிவாசகம் தர்ம ராஜா (1953-1969)
* சீனிவாசகம் ஸ்ரீ பத்மராஜா (1969-1975)
* கோங் கோக் யெட் (1975-1978)
* எஸ்.ஐ. ராஜா (1978-1982)
* பரம்ஜிட் சிங் (1982-1985)
* தீ ஆ சுவான் (1985-1986)
* பரம்ஜிட் சிங்  (1986-1988)
* டத்தோ மாக் ஹோன் காம் (1988)
* எஸ்.ஐ. ராஜா (1988-1993)
* டத்தோ எம். கேவியஸ் (1993லிருந்து இது வரையில்) (4 ஏப்ரல் 2013)

## மேற்கோள்கள்

## வெளி இணைப்புகள்
* People's Progressive Party 
* The Federal Territory PPP 

பகுப்பு:மலேசிய அரசியல் கட்சிகள்
வாயு பகவான்

இந்து மத தொன்மைவியல் படி, வாயு பகவான் என்பவர் காற்றின் அதிபதியாவார். வாயு பகவானுக்கும் அஞ்சனை என்ற வானர ராணிக்கும் பிறந்தவராக ஆஞ்சநேயர் அவார்.

பதினெட்டு புராணங்களில் வாயு பகவான் சிவனைப் பற்றி கூறிய வாயு புராணமும் ஒன்றாகும். இது ஒரு சைவ புராணமாக பதினெட்டு புராணங்களில் சேர்க்கப்பட்டு அதில் ஒன்றாக அமைந்து உள்ளது.

## வாயு புராணம்
வாயு புராணம் பூர்வ பாகம், உத்தர பாகம் என்று இரண்டு பெரும் பிரிவுகளைக் கொண்டது. மேலும் நூற்றிப் பன்னிரெண்டு (112) அத்தியாயங்களேயும், இருபத்து நான்காயிரம் (24,000) ஸ்லோகங்களையும் உள்ளடக்கியது. இது வாயு பகவானால் சிவனிடம் கூறப்பட்டதால் இது வாயு புராணம் என அழைக்கப்படுகிறது மற்றும் இது சைவ புராணங்களில் ஒன்றாக இருக்கிறதாய் ஆகும்.

## ஆஞ்சநேயர்
அயோத்தியாவின் அரசனான தசரதன் தனக்கு குழந்தை பேறு வேண்டி யாகம் செய்தார். அந்த யாகத்தில் கிடைத்த பிரசாதத்தினை தன்னுடைய மூன்று மனைவிகளுக்குப் பகிர்ந்தளிக்கும் பொழுது, கௌசல்யாவின் பங்கிலிருந்து சிறிய அளவினை கழுகொன்று எடுத்து சென்றது. அது குழந்தை வரம் வேண்டி தவமிருந்த அஞ்சனையிடம் சேர்ப்பித்து. அதனை உண்ட அஞ்சனைக்கு ஆஞ்சநேயர் பிறந்தார். இதன் காரணமான வாயு பகவானின் அருளால் பிறந்தமையால் ஆஞ்சநேயரை வாயு மைந்தன் என்று குறிப்பிடுகிறார்கள்.

## பீமன்
மகாபாரத இதிகாசத்தி்ல் வருகின்ற பஞ்ச பாண்வர்களில் பீமன் குந்திக்கும் வாயு பகவானுக்கும் பிறந்தவர் ஆவார் அதனால் பீமனை வாயு மைந்தன் என்று அழைக்கப்படுவார்.

பகுப்பு:தேவர்கள்
பகுப்பு:ரிக் வேத கடவுள்கள்
கன்னட இலக்கிய மன்றம்

**கன்னட இலக்கிய மன்றம்** (ಕನ್ನಡ ಸಾಹಿತ್ಯ ಪರಿಷತ್ತು, கன்னட சாகித்திய பரிசத்) என்பது கன்னட மொழியின் வளர்ச்சிக்காக பாடுபடும் தன்னார்வல இயக்கம். இது கர்நாடகத்தின் தலைநகர் பெங்களூரில் அமைந்துள்ளது. கன்னட இலக்கிய மாநாடுகளை நிகழ்த்துதல், நூல்களை வெளியிடல் போன்ற செயல்பாடுகளை மேற்கொள்ளும்.

## நோக்கம்
* கன்னட மொழி பேசுவோரிடையே ஒற்றுமையை உருவாக்க வலியுறுத்தல்
* வட்டார வழக்குகளைக் குறைத்து பொதுவான கன்னட வழக்கை உருவாக்குதல்
* கன்னடம் கற்கும் மாணவர்கள் பொது வழக்கில் உள்ள நூலைக் கற்பதை உறுதி செய்தல்
* கன்னட மொழி பேசுவோர் இடையே அறிவை வளர்க்க நூல்களை வெளியிடல்
* பிற மொழிகளில் பயன்படுத்தப்படும் அறிவியல் கலைச்சொற்களுக்கு இணையான கன்னட சொற்களை உருவாக்குதல்

## வெளி இணைப்புகள்
* Kannada Sahitya Parishat website
* a PhD thesis by Dr. M.L. Shankaralingappa – Kannada sahitya parishttu – ondu samaajo samsmskrutika adhyayana – published by Kannada sahitya parishattu, Bangalore, awarded by Bangalore University.
* * ka sa pa- saitya sammelanagala nirnayagalu. Edited by Dr. M.L. Shankaralingappa – published by Sumukha Prakashana, Bangalore.
Kannada Sahitya Parishat literally mean Kannada Literary Council

## இதனையும் காண்க
*கன்னட இலக்கிய மாநாடு

## மேற்கோள்கள்

பகுப்பு:கன்னட இலக்கியங்கள்
பகுப்பு:இந்தியாவில் உள்ள இலாபநோக்கற்ற நிறுவனங்கள்
பகுப்பு:கர்நாடகப் பண்பாடு
பகுப்பு:கர்நாடகம்
பகுப்பு:தன்னார்வல இயக்கங்கள்
பகுப்பு:மொழி உரிமைகள்
பகுப்பு:கன்னடம்
சீவுக்குச்சி விளையாட்டு

சீவுக்குச்சி விளையாட்டு அண்மைக்காலத் தமிழர் விளையாட்டுகளில் ஒன்று. இது சிறியதும், செலவு இல்லாததும் ஆகும். இரட்டைப் படை எண்களில், பத்து, பன்னிரண்டு எண்ணிக்கையில் தென்னை மட்டையில் இருந்து எடுக்கப்படும் ஈர்க்குச்சி(ஈர்க்கு) / சீவுக்குச்சிகளை எடுத்து அனைத்தையும் ஒருங்கிணைத்து ஒன்றை மட்டும் படுக்கைவாட்டில் இவற்றின் இடயில் வைத்து கீழே வீச வேண்டும். பின்னர் மற்றோர் குச்சியில் படாதவாறு ஒவ்வொரு குச்சிகளையும் வெளியே எடுக்க வேண்டும். மற்றோர் குச்சி அசைந்தால் விளையாடுபவர் தோற்றவர் ஆகிவிடுவார். ஒரு நேரத்தில் ஒருவரே இவ்விளையாட்டை விளையாட முடியும். விளையாடும் நபர்கள் மாற்றி மாற்றி விளையாடுவர்.

பகுப்பு:தமிழர் விளையாட்டுகள்
டெல்லி பெல்லி

**டெல்லி பெல்லி** 2011 ஆம் ஆண்டு வெளியான இந்தித் திரைப்படம். அக்சத் வர்மாவின் தயாரிப்பில், அபினய் தியோவின் இயக்கத்தில் வெளியானது. குணால் ராய் கபூர், வீர் தாசு, பூர்ணா ஜகன்னாதன், சேனாசு டிரெசரிவாலா ஆகியோர் முதன்மை வேடங்களில் நடித்துள்ளனர். இது சேட்டை என்னும் பெயரில் தமிழில் மொழிமாற்றம் செய்யப்பட்டு வெளியானது.

## மேற்கோள்கள்

பகுப்பு:2011 இந்தித் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய இந்தித் திரைப்படங்கள்
உப்பத்தூர்

**உப்பத்தூர்** (ஆங்கிலம் : Uppathur) இது இந்திய மாநிலம் தமிழ்நாடு, விருதுநகர் மாவட்டம்,  சாத்தூர் வட்டம்  சாத்தூர் ஊராட்சி ஒன்றியத்திலுள்ள  ஊராகும்.

## மேற்கோள்கள்

## வெளி இணைப்புகள்
* விக்கிமேப்பியாவில் உப்பத்தூர்  அமைவிடம்

பகுப்பு:விருதுநகர் மாவட்டத்திலுள்ள கிராமங்கள்
வாயு புராணம்

**வாயு புராணம்** (தேவநாகரி: वायु पुराण, வாயு புராணா) என்பது சிவனின் பெருமைகளை வாயு பகவான் கூறியதாகும்.  

வாயு புராணம், பூர்வ பாகம், உத்தர பாகம் என்று இரண்டு பெரும் பிரிவுகளை கொண்டது. மேலும் 112 அத்தியாயங்களையும், 24,000 ஸ்லோகங்களையும் உள்ளடக்கியது. இது வாயுபகவானால் கூறப்பட்டதால் வாயு புராணம் என அழைக்கப்படுகிறது.

இப்புராணத்தில் சிவனின் எட்டு பெயர்கள் குறிப்பிட்டுள்ளது. அவ்வெட்டு பெயர்கள் முறையே உருத்திரன், பவன், சிவன், பசுபதி, ஈஸ்வரன், பீமன், உக்கிரன், மகாதேவன் என்பனவாகும்.

## மேற்கோள்கள்

பகுப்பு:புராணங்கள்
பதுக்கு நினைவகம்

கணினியின் மைய முறைவழி அலகிற்குத் தேவையான தரவுகள் தற்போக்குப் பெறுவழி நினைவகத்தினூடாக செல்கின்றன. ஆனால், தற்போக்குப் பெறுவழி நினைவகம் மைய முறைவழி அலகிற்குத் தேவையான அளவு கதியில் தரவுகளை வழங்கும் ஆற்றலைக் கொண்டிருப்பதில்லை. இதற்குக் காரணம் தற்போக்கு பெறுவழி  நினைவகத்தின் கதி மைய முறைவழி அலகின் கதியிலும் குறைவாக இருப்பதே ஆகும். இக்குறைபாட்டை தவிர்க்க **பதுக்கு நினைவகம்** (cache memory) பயன்படுத்தப்படுகிறது.

பதுக்கு நினைவகம் பிரதானமாக மூன்று வகைப்படும்.
:*முதல் பதுக்கு நினைவகம்
:*துணைப் பதுக்கு நினைவகம்
:*மூன்றாம் பதுக்கு நினைவகம்

## முதல் பதுக்கு நினைவகம்
உரிய மைய முறைவழி அலகினினுள்ளே முதல் பதுக்கு நினைவகம் அமைந்திருக்கும். அதன் கொள்ளளவு மிகச் சிறிய பெறுமானத்தைக் கொண்டிருக்கும். மைய முறைவழி அலகிற்குத் தரவுகளும் அறிவுறுத்தல்களும் தேவையான போது அவை இருக்கின்றனவா என்பது இம்முதல் பதுக்கு நினைவகத்தில் முதலில் தேடப்படும்.

## துணைப் பதுக்கு நினைவகம்
மைய முறைவழி அலகிற்கு மிக அண்மையில் தாய்ப்பலகை மீது பொருத்தப்பட்டுள்ள துணைப் பதுக்கு நினைவகம் முதல் பதுக்கு நினைவகத்திலும் கூடுதலான கொள்ளளவுடையது. அதேவேளை துணைப் பதுக்கு நினைவகம் செயற்படும் கதி முதல் பதுக்கு நினைவகத்தின் கதியிலும் குறைவானது.

## மூன்றாம் பதுக்கு நினைவகம்
நவீன கணினிகளில் மட்டுமே மூன்றாம் பதுக்கு நினைவகம் காணப்படும். இது தாய்ப்பலகையில் பொருத்தப்பட்டிருக்கும்.

## மேற்கோள்களும் குறிப்புகளும்

www.nie.lk/ebook/e10tim33.pdf 

பகுப்பு:கணினியியல்
படி வரைபடம்

ஒரு வட்டத் தொகுதியின் **படி வரைபடம்** (power diagram) என்பது  பல்கோண வடிவச் சிறுசிறுப் பகுதிகளாகப் பிரிக்கப்பட்ட யூக்ளிடிய தள வரைபடம். இச்சிறு பகுதிகள், வட்டத் தொகுதியைச் சேர்ந்த ஒவ்வொரு வட்டத்துக்கும் ஒரு சிறு பகுதியாக வரையறுக்கப்பட்டிருக்கும். எடுத்துக்கொள்ளப்பட்ட வட்டத் தொகுதியைச் சேர்ந்த ஒரு வட்டம் *C* -க்குரிய பகுதியிலுள்ள எந்தவொரு புள்ளிக்கும் அவ்வட்டத்தைப் பொறுத்த படியானது அதே தொகுதியிலுள்ள பிற வட்டங்களைப் பொறுத்த படிகளின் மதிப்பை விடச் சிறியதாக இருக்கும். 

## வரையறை

வட்டம் *C* -க்கு வெளியேயுள்ள புள்ளி *P* எனில், அப்புள்ளியிலிருந்து வட்டத்துக்கு வரையப்படும் தொடுகோட்டின் நீளத்தின் வர்க்கம் வட்டத்தைப் பொறுத்த அதன் படியாகும். வட்டமையத்துக்கும், புள்ளி *P* -க்கும் இடைப்பட்ட தொலைவு *d* மற்றும் வட்டத்தின் ஆரம் *r* எனில் பித்தாகரசின் தேற்றப்படி *P* இன் படி:

:p = d^2 - r^2, \, 
தளத்திலுள்ள அனைத்துப் புள்ளிகளுக்கும் இதே வாய்ப்பாட்டினைப் பயன்படுத்தலாம். புள்ளி வட்டத்துக்கு வெளியிலிருந்தால் படி நேர் மெய்யெண்ணாகவும்; வட்டத்துக்குள் இருந்தால் எதிர் மெய்யெண்ணாகவும்; வட்டத்தின் மீதிருந்தால் பூச்சியமாகவும் இருக்கும்.

*C**i* எனும்  *n* வட்டங்களின் படிவரைபடத்தில் வட்டங்கள் அமையும் யூக்ளிடிய தளம் *R**i* எனக் குறிக்கப்படும் *n* சிறு பகுதிகளாகப் பிரிக்கப்பட்டிருக்கும். புள்ளி *P* *R**i* இல் இருக்குமானல் வட்டம் *C**i* ஐப் பொறுத்து அதன் படி ஏனைய வட்டங்களைப் பொறுத்த படிகளைவிடச் சிறியதாக இருக்கும்.

*n*&nbsp;=&nbsp;2 எனில், இரு வட்டங்களின் படி வரைபடத்தில் அவ்வட்டத்தின் சமதொடு அச்சினல் பிரிக்கப்பட்ட இரு அரைத்தளங்கள் உள்ளன.

## மேற்கோள்கள்

பகுப்பு:வரைபடங்கள்
லினக்சு கருனி

**லினக்சு** என்பது திறந்த ஆணைமூல இயக்குதளமான குனூ/லினக்சின் (GNU/Linux) அடிப்படை மென்பொருளான கருனி இனது பெயராகும். லினக்சு கருனி என்பது, கணினி ஒன்று இயங்கத்தேவையான மிக அடிப்படை மென்பொருளான கருனிகளில் புகழ்பெற்ற ஒன்றாகும். இம்மென்பொருள் லினஸ் டோர்வால்ஸ் என்பவரது முயற்சியால் 1991ம் ஆண்டு உருவாக்கப்பட்டு தற்போது உலகம் எங்கும் பரந்திருக்கும் வல்லுனர்களால் படிப்படியாக வளர்த்தெடுக்கப்பட்டுவருகிறது.

பொதுவான பயன்பாட்டில் லினக்சு என்ற சொல் குனூ/இலினக்சு (GNU/Linux) இயக்குதளத்தை குறிக்க பயன்படுத்தப்பட்டாலும் அவ்வாறு  லினக்சு என்று பயன்படுத்துவது அடிப்படையில் தவறானதாகும்.

இது முதன் முதலில் இது இன்டெல் 80386 என்ற நுண்செயலிக்காக உருவாக்கப்பட்டது. ஆனால் அது மற்ற பணித்தளங்களிலும் வேலை செய்யும்.  அது சி மொழி  மற்றும் குனூ சி மொழியின் நீட்சியின் உதவியோடும் கட்டமைப்பு மொழி (assembly language) உதவியோடும்  எழுதப்பட்டதாகும்.

இது குனூ பொது காப்புரிமம் (GNU General Public License) எனப்படும் காப்புரிமையின் கீழ் உருவாக்கப்பட்டவை. அதனால் லினக்ஸின் மூல நிரல் காப்புரிமை அற்றதாகும்.

கருனி என்பது சிறந்து விளங்கும் குனூ/லினக்ஸ் இயக்க அமைப்பின் மூலநிரல் மென்பொருளாகும். லினக்ஸ் கருனியானது திறந்த ஆணைமூலமாக கிடைக்கிறது. குனூ/லினக்ஸ் இயக்குதளமானது லினக்ஸ் கருனியைக் கொண்டிருக்கிறது.

## காப்புரிமை ஆவணங்கள்
முதன்முதலில், டோர்வோல்டு அவர்கள், லினக்ஸை, எந்த ஒரு வர்த்தகமும் தன் வசப்படுத்திக்கொள்ளாதவாறு அதன் காப்புரிமையை அமைத்துள்ளார். பின்னர் ஜி.என்.யு ஜன்ரல் புப்ளிக் காப்புரிமைக்கு (பாகம் 2)  மாற்றப்பட்டது. இந்த ஆவணங்கள், லினக்ஸ் தொகுப்பை பரிமாறிகொள்ளவும் மற்றும் அதனை மாற்றம் செய்ததை விற்கவும் வழிசெய்கிறது. அவ்வாறு செய்யப்படும் லினக்ஸ் தொகுப்பு, அதன் சோர்ஸ் கோடையையும் சேர்த்து இதெ காப்புரிமையின் கீழ் வெளியிடப்பட வேண்டும்.

திரு. டோர்வோல்டு அவர்கள், லினக்ஸின்  ஜி.பி.எல் காப்புரிமைப் பற்றி பேசும்பொழுது, *"best thing I ever did."* என்று வர்ணித்துள்ளார்.

## சின்னம்
right|thumbnail|90px| வியட்நாம் நாட்டு பாணியில் '''டக்ஸ்'''
லினக்ஸின் சின்னம் டக்ஸ் (TUX) எனப் பெயரிடப்பட்ட பென்குயின் பறவையாகும். இச்சின்னத்தை உருவாக்கியவர் அமெரிக்காவை சேர்ந்த நிரலாளர் **இலாரி இவிங்**.

டக்ஸின் உருவம் பல மாறுபட்ட வடிவங்களில் காணப்படுகிறது, சில தோற்றங்கள் முப்பரிமாண வடிவிலும் உள்ளன. லினக்சின் சின்னம் ஏன் *பென்குயின் பறவை* என்பதற்கு லினசு டோர்வால்டுசின் பதில் "லினசிற்கு பென்குயின் பிடிக்கும், அவ்வளவே".

டக்ஸ் எனப்பெயர் வரக் காரணம் ஆங்கிலத்தில் டோர்வால்ட்சின் லினக்ஸ் (**T**orvalds' Lin**UX**) என்பதன் சுருக்கமென கருதப்படுகிறது.

## குறிப்புகள்

## வெளி இணைப்புகள்
*லினக்ஸ் பற்றிய முதன்மை வளைத்தளம்
*லினக்ஸ் ஆவணப்படுத்துதல் திட்டம்
*குனூ (GNU) திட்டம்

பகுப்பு:லினக்சு
பகுப்பு:இயக்குதள தொழினுட்பம்
யோக முத்திரைகள்

**யோக முத்திரைகள்** என்பது இந்திய யோகக் கலையில் ஒரு பாகமாகும். யோக முத்ரா என்று சமஸ்கிருத மொழியில் கூறுகின்றனர். முத்ரா என்ற சொல்லுக்கு இறைவழிபாட்டின்போது விரல்களை குறிப்பிட்ட வகையாக வைத்துக் கொள்ளும் முறை என்ற பொருளாகும். இந்த சொல்லிருந்து தோன்றியது.

இந்த முத்திரை பயிற்சிக்கு கை விரல்களே மூலதனமாகும். இம்முத்திரைகள் பற்றி தன்வந்திரி தன்னுடைய தன்வந்திரி வைத்தியம் 1000  என்ற நூலில் குறிப்பிட்டுள்ளார்.

யோக முத்திரைகள் செய்வதற்கு தூய்மையும், அமைதியும் நிறைந்த இடத்தில் உடலை தளர்த்தி இரண்டு கைகளையும் முழங்கால் மீது தளர்வாக வைத்து யோக முத்திரைகளை பிடிக்க வேண்டுமென தன்வந்திரி குறிப்பிடுகிறார்.

## யோக முத்திரைகள்
மோகினி முத்திரை, சோபினி முத்திரை, திருவினி முத்திரை, யோனி முத்திரை, அபான முத்திரை, சுவகரண முத்திரை முதலிய ஆறு முத்திரைகளையும் "சித்தியுள்ள முத்திரைகள் ஆறு" என்கிறார் தன்வந்திரி.

# மோகினி முத்திரை
# சோபினி முத்திரை
# திருவினி முத்திரை
# யோனி முத்திரை
# அபான முத்திரை
# சுவகரண முத்திரை

## முத்திரை வகைகள்

# சின் முத்திரை
# அனுசாசன் முத்திரை
# கருட முத்திரை
# முகுள முத்திரை
# சுரபி முத்திரை
# சங்கு முத்திரை
# குபேர முத்திரை
# சுவகரண முத்திரை
# யோனி முத்திரை
# அபான முத்திரை
# மோகினி முத்திரை
# சோபினி முத்திரை
# ஞான முத்திரை
# வாயு முத்திரை
# சூரிய முத்திரை
# பிராண முத்திரை
# பச்சன் முத்திரை
# லிங்க முத்திரை
# அபான வாயு முத்திரை
# வருன முத்திரை
# ஹாசினி முத்திரை
# பிருதிவி முத்திரை
# பூதி முத்திரை
# தியானி முத்திரை
# வஜ்ஜிர பத்ம முத்திரை

என பலவகையான யோக முத்திரைகள் யோக கலையில் உள்ளன.

இம்முத்திரைகளை தியானத்தின் போது பயன்படுத்தி ஞானம், உடல் பலம் ஆகியவற்றை பெருவதற்காக பயன்படுத்துகின்றார்கள்.

பகுப்பு:யோக முத்திரைகள்